Държавен вестник, бр. 19, 2021 г., стр. 9

БРОЙ  19	
Д Ъ Р Ж А В Е Н  В Е С Т Н И К 	
СТР.  9  
§ 43. В чл. 155 се правят следните изме­
нения и допълнения:
1. Алинея 1 се изменя така:
„(1) Интересите на осигурените лица в 
универсален пенсионен фонд и на лицата, по­
лучаващи плащания от фондовете по чл. 192а и 
192б, се представляват от попечителски съвет.“
2. Създава се нова ал. 2:
„(2) Интересите на осигурените лица и 
пенсионерите в професионален пенсионен 
фонд се представляват от попечителски съвет.“
3. Досегашните ал. 2, 3 и 4 стават съот­
ветно ал. 3, 4 и 5.
§ 44. В чл. 160 се правят следните изме­
нения и допълнения: 
1. Алинея 1 се изменя така:
„(1) Приходите на универсалния пенсионен 
фонд, на професионалния пенсионен фонд, на 
фонда за изплащане на пожизнени пенсии и на 
фонда за разсрочени плащания не се облагат 
с данък по реда на Закона за корпоративното 
подоходно облагане.“
2. Алинея 4 се изменя така:
„(4) Финансовият резултат на пенсионно­
осигурителното дружество се намалява с до­
хода от инвестиране на средствата на резерва 
за гарантиране изплащането на пожизнени 
пенсии по чл. 192, ал. 2.“
3. Създават се ал. 5 и 6:
„(5) Собствените средства на пенсионно­
осигурителното дружество, с които е покрит 
недостиг в резерва за гарантиране изплаща­
нето на пожизнени пенсии по чл. 192, ал. 2, 
се признават за разход за данъчни цели по 
Закона за корпоративното подоходно облагане.
(6) Средствата, освободени от резерва 
за гарантиране изплащането на пожизнени 
пенсии по чл. 192, ал. 2 в полза на пенсион­
ноосигурителното дружество и отчетени като 
счетоводен приход, се признават за приход за 
данъчни цели по Закона за корпоративното 
подоходно облагане.“
§ 45. Член 164 се изменя така:
„Освобождаване от отговорност за задъл­
жения
Чл. 164. Осигурените лица, пенсионерите 
и техните наследници, както и фондовете 
за допълнително задължително пенсионно 
осигуряване и фондовете за извършване на 
плащания, не отговарят за задълженията на 
пенсионноосигурителното дружество.“
§ 46. Член 165 се отменя.
§ 47. Член 167 се изменя така:
„Право на допълнителна пожизнена пенсия 
за старост
Чл. 167. (1) Осигуреното лице има право на 
допълнителна пожизнена пенсия за старост при 
навършване на възрастта му по чл. 68, ал. 1.
(2) Осигуреното лице има право на до­
пълнителна пожизнена пенсия за старост и 
до една година преди навършване на въз­
растта му по чл. 68, ал. 1, при условие че 
натрупаните средства по индивидуалната му 
партида позволяват отпускане на пенсия, в 
размер, не по-малък от минималния размер 
на пенсията за осигурителен стаж и възраст 
по чл. 68, ал. 1.
(3) Допълнителната пожизнена пенсия 
за старост представлява месечно плащане 
на предвидена в пенсионния договор сума, 
дължима на пенсионера от определена дата 
до неговата смърт, чийто размер не може да 
бъде по-малък от 15 на сто от минималния 
размер на пенсията за осигурителен стаж и 
възраст по чл. 68, ал. 1 към датата на опре­
делянето му.
(4) Пенсионноосигурителното дружество 
предоставя следните видове пенсии:
1. пожизнена пенсия без допълнителни 
условия;
2. пожизнена пенсия с период на гаранти­
рано изплащане;
3. пожизнена пенсия, включваща разсро­
чено изплащане на част от средствата до на­
вършване на избрана от пенсионера възраст.
(5) Периодът на гарантирано изплащане 
на пенсията по ал. 4, т. 2 може да бъде от 
две до 10 години в зависимост от избора на 
осигуреното лице.
(6) Срокът и размерът на разсроченото 
плащане и размерът на пожизнената пен­
сия се определят в зависимост от избора на 
осигуреното лице при спазване на ал. 3 и на 
чл. 167а, ал. 4.
(7) Пенсионноосигурителното дружество 
изплаща допълнителна пожизнена пенсия за 
старост срещу прехвърляне във фонда за из­
плащане на пожизнени пенсии на натрупаните 
средства по индивидуалната партида или на 
допълнения размер на средствата в случаите 
по чл. 131, ал. 2 – 5.“
§ 48. Създава се чл. 167а:
„Право на еднократно или разсрочено из­
плащане на средствата при придобито право 
на допълнителна пожизнена пенсия за старост
Чл. 167а. (1) Когато средствата по индиви­
дуалната партида на осигуреното лице, вклю­
чително след допълване по реда на чл. 131, 
ал. 2 – 5, са недостатъчни за отпускането на 
допълнителна пожизнена пенсия за старост 
в размера по чл. 167, ал. 3, но надвишават 
трикратния размер на минималната пенсия за 
осигурителен стаж и възраст по чл. 68, ал. 1 
към датата на определяне на стойността на 
средствата по партидата, осигуреното лице 
има право да ги получи разсрочено. 
(2) Когато размерът на средствата по 
индивидуалната партида е по-малък от три­
кратния размер на минималната пенсия за 
осигурителен стаж и възраст по чл. 68, ал. 1, 
включително след допълване по ал. 3, те се 
изплащат на лицето еднократно.
(3) Когато към датата на определяне на 
еднократното или разсроченото плащане по